22/06/2011 | Administración LocalMunicipal
Boqueixón
Aprobación definitiva do procedemento de control do exercicio de actividades e servizos suxeitos a comunicación previa ou declaración responsable

Non presentándose ningunha reclamación contra a ordenanza reguladora do procedemento de control do exercicio de actividades e servizos suxeitos a comunicación previa ou declaración responsable, aprobada en Pleno extraordinario de 25 de abril de 2011, queda definitivamente aprobada, polo que procede a súa publicación íntegra: 1.- A presente ordenanza ten por obxecto establecer as regras xerais para a aplicación da Lei 17 /2009, de 23 de novembro, sobre o libre acceso ás actividades de servizos e o seu exercicio no Concello de Boqueixón, para facilitar a liberdade de establecemento dos prestadores e a libre prestación dos servizos, simplificando os procedementos e fomentando, ao mesmo tempo, un nivel elevado de calidade nos servizos. Así mesmo, é de aplicación a normativa autonómica constituída pola Lei 7/ 2009 de 22 de decembro, de modificación da Lei 10/ 1988 de 20 de xullo, de ordenación do comercio interior de Galicia e a Lei 13/ 2010, de 17 de decembro, do comercio interior de Galicia.1.- Esta ordenanza aplícase aos procedementos e trámites municipais necesarios para o establecemento de servizos que se realizan a cambio dunha contraprestación económica e que son ofrecidos ou prestados no termo municipal de Boqueixón.2.- Quedan exceptuados do ámbito desta ordenanza, ademais das materias establecidas no artigo 2.2 da lei 17/2009, as seguintes: a) os servizos non económicos de interese xeral. b) As actividades que impliquen o uso ou ocupación de dominio público, ben pola utilización privativa, ben polo aproveitamento especial, que en todo caso quedarán condicionadas á obtención da licenza ou concesión administrativa nos termos da lexislación sobre patrimonio das administracións públicas. c) Os servizos financeiros. d) Os servizos e redes de comunicacións electrónicas, así como os recursos e servizos asociados no que se refire ás materias que se rexen pola lexislación sobre comunicacións electrónicas. e) Os servizos no ámbito do transporte. f) Os servizos das empresas de traballo temporal. g) Os servizos sanitarios, incluídos os servizos farmacéuticos, prestados por profesionais da saúde aos seus pacientes co obxecto de avaliar, manter ou restaurar o seu estado de saúde, cando estas actividades están reservadas a profesionais sanitarios reguladas. h) As actividades de xogo, incluídas as loterías, que impliquen apostas de valor monetario. i) As actividades que supoñan o exercicio de autoridade pública. j) Os servizos sociais relativos á vivenda social, atención á infancia e apoio a familias e persoas temporal ou permanentemente necesitadas, provistos directamente polas administracións públicas ou por prestadores privados na medida en que ditos servizos se presten en virtude de acordo, concerto ou convenio coa referida administración. k) Os servizos de seguridade privada.1.–Aos efectos desta ordenanza enténdese por: 1) «Servizo»: calquera actividade económica por conta propia, prestada normalmente a cambio dunha remuneración, contemplada no artigo 50 do Tratado da Comunidade Europea.2) «Servizo» non económico de interese xeral»: servizo local, fundamentalmente financiado con cargo aos presupostos da corporación, e no cal as contraprestacións, eventualmente satisfeitas polos cidadáns, non sexan previstas como remuneración a efectos de cubrir integramente os gastos do mesmo.3) «Destinatario»: calquera persoa física ou xurídica, que utilice ou desexe utilizar un servizo.4) «Prestador»: calquera persoa física, con nacionalidade en calquera estado membro ou residente legal en España, ou calquera persoa xurídica ou entidade constituída de conformidade coa lexislación dun estado membro, cuxa sede social ou centro de actividade principal se atope dentro da Unión Europea, que ofreza ou preste un servizo.5) «Establecemento»: acceso a unha actividade económica non asalariada e o seu exercicio.6) «Establecemento físico»: calquera infraestrutura estable, a partir da cal se leva a cabo efectivamente unha prestación de servizos.7) «Autorización» ou «licenza»: calquera acto expreso ou tácito da autoridade competente do concello que se esixa, con carácter previo, para o acceso a unha actividade de servizos ou o seu exercicio.8) «Declaración responsable»: documento subscrito por un interesado no que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante a vixencia da actividade e a facilitar a información necesaria á autoridade competente para o control da actividade.9) «Comunicación previa»: documento mediante o cal os interesados poñen en coñecemento da administración pública competente os seus datos identificativos e demais requisitos esixibles para o exercicio dun dereito ou o inicio dunha actividade, de acordo co establecido no artigo 70.1 da Lei 30/1992, de 26 de novembro, de réxime xurídico das administracións públicas e procedemento administrativo común.2.- As licenzas, declaracións responsables ou comunicacións previas, recibirán o nome de “urbanísticas”, cando teñan por obxecto actos de edificación ou uso do solo, e “de actividade”, cando incidan no exercicio de actividades ou prestación de servizos.1.- Intégranse no réxime de licenza todas aquelas actividades suxeitas ó trámite de incidencia, efecto ou impacto ambientais ou ó informe da Consellería de Sanidade.2.- As actuacións non suxeitas ao réxime de licenza previa atópanse sometidas, segundo os casos, ao réxime de declaración responsable e/ou de comunicación previa, nos termos previstos nesta ordenanza.1.- Para o exercicio de actividades os interesados terán que axustarse ao réxime de licenza, declaración responsable ou comunicación previa nos termos dispostos nesta ordenanza.2.- Cando algunha das actuacións que se pretendan levar a cabo non tiveran encaixe específico nalgún dos supostos establecidos nesta ordenanza, asimilarase coa que presente maior coincidencia, aplicándolle en consecuencia o mesmo réxime.1.- O erro en que poida incorrer o interesado á hora de asignar a obra ou actividade que pretende levar a cabo nalgún dos réximes de licenza, declaración responsable ou comunicación previa non será obstáculo para a súa tramitación, sempre que do seu contido se deduza o seu verdadeiro carácter. En tal caso, o concello ditará resolución dándolle ao escrito en cuestión o carácter que lle corresponda, o que se notificará ao interesado con expresión dos efectos derivados de tal circunstancia e da documentación que no seu caso sexa precisa para continuar a súa tramitación. En relación cos efectos sobre o cambio de réxime indicarase ao interesado o seguinte: a) Cando o interesado tivera notificado ao concello unha declaración responsable ou comunicación previa sendo o réxime apropiado o de licenza, advertiráselle que non poderá executar a obra ou desenvolver a actividade pretendida, ata que a obteña. Se a tivera iniciado requiriráselle para que proceda ao inmediato cese das mesmas con tódalas advertencias propias de supostos de reposición á legalidade infrinxida. b) Cando o interesado tivera solicitado ao concello unha licenza ou comunicación previa sendo o réxime apropiado o de declaración responsable, sinalaráselle que deberá presentar o documento no que manifeste, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o período de tempo inherente a dito recoñecemento ou exercicio nos termos esixidos na ordenanza para a acción pretendida, e ademais, que non poderá executar a obra ou desenvolver a actividade pretendida ata que presente a mencionada documentación, coas advertencias sinaladas.1.- O outorgamento de licenza ou a presentación de declaracións responsables ou comunicacións previas, producirá efectos entre o concello e o suxeito a cuxa actuación se refiran, pero non alterarán as situacións xurídicas privadas entre este e as demais persoas.2.- As licenzas entenderanse outorgadas, deixando a salvo o dereito de propiedade e sen prexuízo de terceiro. Idénticos efectos producirá a presentación de declaracións responsables ou comunicacións previas 3.- En ningún caso entenderanse adquiridos, por estes procedementos, dereitos en contra da lexislación ou planeamento urbanístico ou doutra normativa que resulte de aplicación á actividade.1.-As licenzas, así como os dereitos derivados das declaracións responsables ou comunicacións previas relativos ás condicións dunha instalación ou servizo, serán transmisibles se ben, para que opere o cambio de titularidade, será preciso que se acredite ante o concello que a transmisión se produciu por calquera dos medios admitidos en dereito, facendo expresa referencia á licenza, declaración responsable ou comunicación previa cuxo obxecto se transmitirá. 2.- O concello tomará razón do feito da transmisión, da que dará conta aos propios interesados.3.- Unha vez producida a transmisión, o novo titular subrogarase nos dereitos, obrigas e responsabilidades que o anterior titular tiña recoñecidos na licenza concedida ou nos termos contidos na declaración responsable ou comunicación previa debidamente cumprimentada.4.- Non obstante o anterior, se a transmisión da licenza se producise sen que o anterior e o novo titular o comunicaran ao concello, ambos quedarán suxeitos a tódalas responsabilidades e obrigas derivadas do incumprimento da citada obriga.5.- A inexactitude ou falsidade na comunicación de calquera dato, manifestación ou documento, determinará a imposibilidade de continuar no exercicio do dereito de que se trate. Nos casos en que unha das actuacións pretendidas se encontrase sometida ao réxime de licenza e a outra ao réxime de comunicación previa ou ben cando ambas actuacións estivesen suxeitas ao mesmo réxime actuarase do seguinte xeito: a) Cando a actividade pretendida estivese sometida ao réxime de licenza, deberase obter esta con anterioridade, ou polo menos simultaneamente, antes de dar inicio á execución das obras b) Con carácter xeral, tódalas actividades que para a súa implantación precisen da previa realización de obras que requiran de licenza (a licenza de actividade e a de obras) tramitaranse simultaneamente en expedientes independentes e concederanse conxuntamente segundo o artigo 196.2 da Lei 9/2002, LOUGA.1.- Nas licenzas urbanísticas, unha vez finalizadas as obras, a primeira utilización das edificacións esixirá a presentación dunha declaración responsable por parte do seu titular á que se unirá declaración subscrita por técnico competente que certifique o final de obra e que as obras están completamente terminadas e se axustan á licenza outorgada. O rexistro xeral de entrada do concello remitirá a documentación presentada ao departamento de urbanismo para a súa tramitación.2.- Os servizos técnicos municipais efectuarán as inspeccións que procedan e na emisión de informes pronunciaranse sobre: a) Adecuación das obras executadas ao proxecto amparado pola licenza de obras e no seu caso, as modificacións desta aprobadas ou susceptibles de ser aprobadas. b) Comprobación de que as obras de urbanización, poidan ser recibidas, se a licenza de obras se concedeu condicionada á execución simultánea das obras de urbanización, ou de adaptación do solo urbano á condición de solar. c) Comprobación que formalizou en escritura pública a cesión de viais.1.- Nos termos legalmente establecidos, a declaración responsable ou a comunicación previa, é a notificación que presenta un interesado ante a administración municipal, á que debe unirse a documentación esixida en cada caso, en virtude da cal pon no seu coñecemento o exercicio do seu dereito preexistente, para desempeñar determinadas actividades ou servizos 2.-Con carácter xeral, a presentación da declaración responsable ou comunicación previa conforma un acto administrativo implícito, que permite á administración coñecer a existencia do exercicio dos dereitos, a que se refire o parágrafo anterior, sen prexuízo das posteriores facultades de comprobación, control e inspección atribuídas ao concello.3.- O exercicio de ditos dereitos atópase supeditado á presentación no rexistro xeral do concello, da correspondente documentación, segundo o tipo de actividade de que se trate.4.- Non obstante a declaración responsable ou a comunicación previa non producirán efectos: a) cando non tivera entrada no rexistro do concello documentación de carácter esencial esixida en cada caso. b) Cando o contido das actuacións notificadas ao concello non tiveran encaixe nos supostos previstos para a declaración responsable ou para a comunicación previa. c) Cando para o desenvolvemento da actividade fora preceptivo informe ou autorización previa doutros organismos públicos. d) Cando a actuación efectivamente desenvolvida polo interesado non se axuste ao declarado ou comunicado.5.- A inexactitude, falsidade ou omisión, de carácter esencial, en calquera dato, manifestación ou documento que se acompañe ou incorpore á declaración responsable ou comunicación previa, ou a súa non presentación ante a administración, determinará a imposibilidade de iniciar ou de continuar co exercicio do dereito a desempeñar a actividade manifestada, sen prexuízo das responsabilidades penais, civís ou administrativas a que houbera lugar. Nos supostos de actuacións sometidas ao réxime de declaración responsable ou comunicación previa, a intervención municipal no exame da documentación circunscribirase á comprobación da integridade formal da notificación efectuada ao concello, e a suficiencia legal do proxecto técnico, memoria ou calquera outra documentación esixible para prestar a actividade, así como a verificar a súa conformidade coa adecuación da mesma ás ordenanzas municipais, a legalidade urbanística, á normativa de seguridade, sanitaria, ambiental e aquelas outras que resulten esixibles, valorando no seu caso as medidas correctoras propostas e o seu grao de eficacia, nos mesmos termos e co mesmo alcance que os establecidos para a licenza. Á terminación das obras ou trala implantación das instalacións, o seu titular virá obrigado, nos termos que se especifican nesta ordenanza, a presentar declaración responsable de primeira utilización (actuacións urbanísticas) ou comunicación previa, no seu caso, xustificativa de que as obras executadas ou instalacións implantadas se axustan ao proxecto ou memoria presentado, a partir de cuxo momento estará en condicións de darlle o uso previsto ou a iniciar a actividade de que se trate.1.- Nos casos que esta ordenanza someta o exercicio de actividade ao réxime de declaración responsable ou comunicación previa, os interesados deberán presentar o correspondente escrito no que describirán as actuacións que pretendan levar a cabo.2.- Ditos escritos acompañaranse: − A documentación esixida en cada caso. − Un exemplar do proxecto subscrito polo técnico competente (ou no seu caso memoria). − Data de inicio da actividade declarada. − A formulación de declaración responsable e comunicación previa está suxeita ao pago das taxas establecidas na ordenanza fiscal correspondente. O seu ingreso deberá efectuarse xunto coa solicitude.3.- O interesado só poderá dar comezo ao exercicio da actividade unha vez presentada a declaración responsable e/ou a comunicación previa, coa documentación completa nos termos establecidos nesta ordenanza 1.- Se os servizos municipais detectaran omisións, deficiencias ou imprecisións, ben na declaración responsable e/ou comunicación previa, ben na documentación aportada, que impedira o exercicio do dereito, requirirase ao interesado para que no prazo mínimo de 10 días o complete, emende ou aclare, coa indicación de que, namentres, queda suspendida a execución das obras, montaxe das instalacións ou o uso anunciado. Advertirase ademais, que no caso de incumprimento ou defectuoso acatamento do requirimento, se ditará resolución nos termos contidos no parágrafo 4 deste artigo.2.- O interesado poderá solicitar ampliación do prazo se no termo concedido non puideren emendar a deficiencia. A denegación da ampliación de prazo será motivada.3.- Cumprimentado polo interesado o requirimento de emenda e mellora da solicitude, alzarase a suspensión decretada.4.- Se o interesado non cumprimentara o requirimento, ditarase resolución declarando sen efecto o exercicio do dereito á utilización ou exercicio da actividade declaradas ou comunicadas e, no seu caso, se imporá ao interesado a obriga de restituír a situación alterada ao momento anterior á declaración ou comunicación presentada. Se o interesado introducise variacións significativas respecto ás actividades contidas no proxecto ou memoria presentadas coa declaración responsable ou comunicación previa, virá obrigado a presentar unha nova declaración ou comunicación con achega, segundo os casos, dun novo proxecto (ou memoria) que substitúa integramente ao anterior ou un proxecto (ou memoria) complementario.1.- O prazo para dar inicio á utilización, uso ou actividade sometidos ao réxime de declaración responsable ou comunicación previa, será o establecido na respectiva declaración responsable ou comunicación previa.2.- Non obstante, este prazo non poderá superar os seis meses no caso de que as actuacións se atopen sometidas ao réxime de declaración responsable, ou no de tres meses se estiveren suxeitas ao de comunicación previa Sen prexuízo das prórrogas que se houberen concedido, o prazo para finalizar as instalacións da actividade sometida ao réxime de declaración responsable ou comunicación previa será o establecido na respectiva declaración responsable ou comunicación previa.1.-Os prazos establecidos na declaración responsable ou comunicación previa para a implantación de actividades, poderán prorrogarse a instancia do titular e con anterioridade á conclusión dos prazos expresamente establecidos naquelas.2.- En calquera caso, a prórroga só se entenderá concedida por unha soa vez e por un prazo que non sexa superior ao inicialmente fixado no correspondente escrito.1.- Os dereitos derivados de declaracións responsables ou comunicacións previas se extinguirán polas mesmas causas que as establecidas para as licenzas.2.- Os dereitos derivados de declaracións responsables ou comunicacións previas poderán declararse caducados, salvo causa non imputable ó seu titular, cando non se iniciara a actividade nos tres meses seguintes á finalización das obras ou implantación das instalacións 3.- En todo caso, a caducidade das actuacións declaradas ou comunicadas declararase previa audiencia do interesado.4.- A declaración de caducidade extinguirá os dereitos derivados da declaración ou comunicación, non podéndose exercer a actividade, salvo traballos de seguridade e mantemento dos cales se dará conta ao concello para o seu control.1.- O exercicio dos dereitos derivados das declaracións responsables ou comunicacións previas, contrarios ao ordenamento xurídico, poderán ser revisados a través dalgún dos procedementos de revisión de oficio contemplados nos artigos 102 e 103 da Lei 30/1992, de 26 de novembro, de réxime xurídico das administracións públicas e do procedemento administrativo común.2.- O inicio do prazo para o exercicio destas facultades computarase desde o día en que se houbera presentado no rexistro do concello a declaración responsable ou a comunicación previa ou, se fose o caso, calquera outra modificación presentada posteriormente.1.- Por este procedemento de comunicación previa tramitarase o exercicio de aquelas actividades que, sen estar contempladas nos supostos de licenza ou declaración responsable, cumpran os usos urbanísticos establecidos para a zona, que teñan unha reducida repercusión medioambiental e escasa entidade técnica, que non esixa un control previo para determinar a súa adecuación á normativa aplicable.2.- Concretamente, están suxeitas a este réxime as actividades inocuas e para a implantación de meros usos, sempre que non dispoñan no seu interior de instalacións ou aparatos que por si mesmos poidan ser constitutivos dunha actividade clasificada.3.- A enumeración de actividades que se fai a continuación é a título enunciativo: a) Comercio polo miúdo de alimentos (excepto carnizarías e chacinarías, elaboración, envasado, almacenaxe e venda de comidas preparadas directamente ao consumidor final), bebidas e tabaco en establecementos especializados. b) Comercio polo miúdo de artigos de beleza e hixiene. c) Comercio polo miúdo de téxtiles, pezas de vestir, calzado e artigos de coiro. d) Comercio polo miúdo de mobles, aparatos de iluminación e outros artigos para o fogar. e) Comercio polo miúdo de electrodomésticos, aparatos de radio, televisión e son. f) Comercio polo miúdo de ferraxaría, vidro, pinturas e materiais de bricolaxe. g) Comercio polo miúdo de materiais de construción, e material de saneamento. h) Comercio polo miúdo de libros, periódicos e papelería. i) Comercio polo miúdo de óptica, fotografía e precisión. j) Comercio polo miúdo de artigos de reloxería, xoiería e pratería. k) Comercio polo miúdo de xoguetes e artigos de deporte. l) Comercio polo miúdo de artigos de droguería, papeis pintados e revestimentos de solos. ll) Comercio polo miúdo de sementes, flores, plantas e animais de compañía. m) Galerías de arte comerciais. n) Outro comercio polo miúdo de artigos novos en establecementos especializados ou non especializados. ñ) Comercio polo miúdo de bens de segunda man e anticuarios. o) Industriais sempre que a potencia mecánica instalada non supere os 15 KW e a súa superficie non supere os 400 metros cadrados. - Talleres de confección, xastraría, peletería e similares. - Talleres auxiliares de construción, tales como carpintería, albanelería, escaiolista, cristalería, electricidade, fontanería, calefacción e aire acondicionado. - Talleres de encadernación e afíns. - Talleres de reloxería, ourivaría, óptica, ortopedia, e outros afíns aos anteriormente indicados. - Reparación de efectos persoais e aparellos domésticos, sempre que a potencia mecánica instalada non supere 15 KW e a superficie non supere 500 metros cadrados. p) Almacéns: - Actividades de almacenamento de equipos e produtos agrícolas, sempre que non conten con sistemas de refrixeración e/ou sistemas forzados de ventilación, que como máximo conteñan 2.000 litros de gasóleo ou outros combustibles. - Actividades de almacenamento de obxectos e materiais, sempre que a súa superficie sexa inferior a 500 metros cadrados, excepto as de produtos químicos ou farmacéuticos, combustibles, lubricantes, fertilizantes, praguicidas, herbicidas, pinturas, vernices, ceras ou pneumáticos. q) Outras actividades: - Centros e academias de ensinanza, excepto salas de baile, música e canto. - Despachos profesionais (avogados, arquitectos,), xestorías, oficinas e similares. - Barberías, saunas, institutos de beleza e similares (salvo que dispoñan de instalacións de raios UVA ou similares). - Garaxes para estacionamento de ata dous vehículos - Colocación de carteis ou rótulos visibles desde a vía pública. - Clínicas veterinarias (neste suposto deberá achegarse a previa comunicación á consellería competente en materia de benestar animal). - Plantas de tratamento de augas residuais para poboacións inferiores a 2.000 habitantes equivalentes. r) As transmisións ou cambios de titularidade de actividades con licenza, declaración responsable ou comunicación previa en vigor, dentro do mesmo uso, categoría e clase, sempre que cumprindo os requisitos do artigo 7 desta ordenanza, concorran a totalidade das seguintes condicións: - Que non haxa ampliación ou modificación de instalacións ou da actividade que requiran a aplicación de novas medidas correctoras. - Que a ocupación teórica previsible do local non aumente ou non se alteren as condicións de evacuación e seguridade contempladas na licenza, declaración responsable ou comunicación previa en vigor. - Si se pretenderan executar obras no inmoble, ademais do cambio de titularidade, requirirase que se presente a correspondente licenza, declaración responsable ou comunicación previa.1.- O concello conserva tódalas súas funcións de control sobre as actividades suxeitas a declaración responsable ou comunicación previa, tanto antes como despois de notificadas ao concello ou implantadas.2.- O control efectuarase adecuando as actividades ao cumprimento da protección da legalidade urbanística e/ou medioambiental que resulte de aplicación. O exercicio de actividades sen que o interesado presentase a correspondente declaración responsable ou comunicación previa asimílase ao exercicio de actividades sen licenza. A declaración responsable axustarse ao seguinte modelo: “ SR. ALCALDE DE BOQUEIXÓN D/D.ª ________________________, maior de idade, con domicilio en ____________________________________ CP __________ Telf.: ____________ correo electrónico _______________ e con DNI/NIF ____________, en nome propio, (ou en representación de….), ante ese concello, comparece e DI: Que de conformidade co disposto no Art.7.1 da Lei 17/2009, de 23 de novembro, sobre o libre acceso ás actividades de servizos e o seu exercicio, en relación co 71 bis.1 da Lei 30/1992, de 26 de novembro de réxime xurídico das administracións públicas e do procedemento administrativo común, presento: DECLARACIÓN RESPONSABLE para a primeira utilización de edificio Declaro, baixo a miña responsabilidade, cumprir cos requisitos establecidos na normativa vixente para acceder ao recoñecemento do dereito á primeira utilización do edificio ao que se aludirá e dispor da documentación que así o acredita. A tal efecto sinalo o seguinte: 1) Que no seu día presentouse proxecto e se solicitou licenza para a seguinte actuación: Obras de (construción, rehabilitación, reforma etcétera.) dun edificio situado en ____________, consistente en ……. 2) Que se concedeu a correspondente licenza conforme a proxecto mediante ________ de data _________. 3) Que na actualidade as obras de construción do edificio atópanse totalmente terminadas conforme aos proxectos técnicos presentados e á licenza concedida, habéndose dado cumprimento ás condicións establecidas na licenza e nesta ordenanza.4) Que dispoño de certificado final das obras, expedido por técnico competente, acreditativo de que o deseño, os materiais empregados e a execución da obras se axustan ao proxecto autorizado e á licenza outorgada.5) Que se acompaña a seguinte documentación:  Copia da licenza concedida.  Certificado final de obra expedido polo técnico director das mesmas.  Plano de acometidas dos distintos servizos urbanísticos expedidos polas compañías subministradores de servizos.  Copia simple da declaración de obra nova e, ne seu caso, división horizontal.  Xustificante de aboamento do importe da taxa correspondente. SOLICITO se teña por presentada a presente declaración responsable e se tome razón da primeira utilización do edificio. En ___________, a ___ de ______________ de _________. Asdo. Para a implantación de actividades inocuas presentarase ante o concello escrito de comunicación previa, segundo o seguinte modelo, ao que se acompañará, segundo os casos, proxecto técnico ou memoria descritiva das actividades a desenvolver, que coas necesarias adaptacións ao caso, axustaranse ás determinacións esixidas para ditos instrumentos nesta ordenanza. Solicitude en impreso oficial proporcionado polo concello. Copia do informe sobre o uso. Memoria e planos indicando as medidas correctoras (incluída memoria sanitaria). Fotocopia do alta no IAE (con cota tarifa anual). Fotocopia do contrato de aluguer ou escritura de propiedade do local. Fotocopia da escritura de constitución da sociedade, se é o caso. Xustificante de pagamento das taxas. A comunicación previa axustarase ao seguinte modelo: “SR. ALCALDE DE BOQUEIXÓN D/D.ª ________________________, maior de idade, con domicilio en ____________________________________ CP __________ Telf.: ____________ correo electrónico _______________ e con DNI/NIF ____________, en nome propio, (ou en representación de….), ante ese Concello, comparece e DI: Que de conformidade co disposto no artigo 7.1 da Lei 17/2009, de 23 de novembro, sobre o libre acceso ás actividades de servizos e o seu exercicio, en relación co 71 bis.2 da Lei 30/1992, de 26 de novembro, de réxime xurídico das administracións públicas e do procedemento administrativo común, presento: COMUNICACIÓN PREVIA para a implantación de actividades inocuas Poño en coñecemento dese concello que cumpro cos requisitos esixibles para o exercicio do dereito a executar as obras para instalar e desenvolver a actividade que a continuación se menciona. E a tal efecto sinalo o seguinte: 1) Que as obras que se pretenden realizar e a actividade que se vai desenvolver é a seguinte - Situación: local número ________ da rúa ___________________. - Obras a realizar: reforma interior do local ___________ consistentes en ___________. - Actividade a desenvolver: …… 2) Que dispoño de proxecto técnico de execución das mencionadas obras (ou memoria detallada das mesmas) 3) Que o prazo de execución das obras é de ______ meses que darán comezo o _________. 4) Que a actividade do establecemento comezará o ____________. 5) Que se acompaña a seguinte documentación:  Un exemplar en formato papel do proxecto técnico de obras e outros dous máis en formato dixital (ou tres exemplares da memoria).  Xustificante de aboamento do importe da taxa correspondente. En ___________, a ___ de ______________ de _________. Asdo. Para a transmisión ou cambios de titularidade das licenzas, así como os dereitos derivados das declaracións responsables ou comunicacións previas relativos ao exercicio de actividades, será preciso que se presente ante a administración comunicación previa axustada ao seguinte modelo “SR. ALCALDE DE BOQUEIXÓN D/D.ª ________________________, maior de idade, con domicilio en __________________________________ CP __________ Telf.: ____________ correo electrónico _______________ e con DNI/NIF ____________, en nome propio, (ou en representación de….), ante ese concello, e D/D.ª __________________, maior de idade, con domicilio en ____________________________. e con DNI/NIF ____________, en nome propio, (ou en representación de….), ante ese concello comparece en calidade de cedente ou transmitente da licenza e DNI: Que de conformidade co disposto no artigo 7.1 da Lei 17/2009, de 23 de novembro, sobre o libre acceso ás actividades de servizos e o seu exercicio, en relación co 71 bis.2 da Lei 30/1992, de 26 de novembro, de réxime xurídico das administracións públicas e do procedemento administrativo común, presento COMUNICACIÓN PREVIA para a transmisión ou cambios de titularidade de licenzas, así como os dereitos derivados de declaracións responsables ou comunicacións previas relativos ao exercicio de actividades Poño no coñecemento dese concello que cumpro cos requisitos esixibles para asumir o exercicio da actividade, que a continuación se menciona, por adquirila mediante transmisión. E a tal efecto sinalo o seguinte: 1) Que este comunicante adquiriu de D/D.ª ______________________, con DNI___________, e domicilio en ___________________________, a licenza (ou dereito derivado da declaración responsable ou comunicación previa) referida á seguinte actividade: - Situación: local número ______ da rúa ______________________________ - Actividade: cafetería… - Anterior titular: D/D.ª _____________________________________________. - Documento administrativo: licenza concedida por resolución de data ___________ (ou declaración responsable ou comunicación previa). - Título de adquisición: traspaso, aluguer, compravenda, herdanza, embargo, resolución de contrato, recibos de aluguer, facturas de consumo de luz, etcétera.2) Que no momento da transmisión, as características do local e da actividade seguen sendo as mesmas que as contempladas na referida licenza (ou dereito derivado da declaración responsable ou comunicación previa) especificando: a) Que non existiu ampliación de superficie. b) Que non se realizaron modificacións de instalacións que requiran a aplicación de novas medidas correctoras. c) Que a ocupación teórica previsible do local non se aumenta. d) Que non se alteraron as condicións de evacuación e seguridade, de xeito que sexa preciso melloralas.3) Acompáñase a seguinte documentación:  Documentación relativa á licenza (ou dereito derivado da declaración responsable ou comunicación previa).  Documentación relativa á adquisición do local ou a actividade (citala).  Fotocopia do alta no IAE.  Fotocopia do contrato de aluguer ou escritura da propiedade do local.  Fotocopia da escritura de constitución da sociedade, se é o caso.  Xustificante do pagamento das taxas.  Calquera outra documentación que a normativa urbanística ou sectorial requira. SOLICITO se teña por presentada a presente comunicación previa e se tome razón da transmisión da actividade mencionada. En ___________, a ___ de ______________ de _________. Asdo. Boqueixón a 15 de xuño de 2011. O alcalde Adolfo Gacio Vázquez